糶

糶，又可以寫成「粜」，即係賣米、賣糧噉解，係「糴」嘅相反詞。

香港粵語曾經有一個詞叫做「糶灰」，當中「灰」係白粉噉解，所以「糶灰」即係賣白粉、販毒，係犯法嘅。點解要用個「糶」字呢？原來以前鴉片俗稱「黑米」，所以咪用指賣米嘅「糶」字囉。但係啲人唔識個「糶」字，就用假借字寫成「跳灰」。曾經有齣港產片，就係叫做《跳灰》。

糴
 《跳灰》 梁普智、蕭芳芳導演 陳欣健編劇 新浪潮電影 1976年出產

參考
 《論粤方言詞本字考釋》 陳伯煇著　中華書局有限公司 1998年出板 ISBN 9622319475 
 《香江舊語》 魯金著 次文化有限公司 1999年7月初版 ISBN 962-7420-22-0
 《生活粤語本字趣談》陳伯煇、吳偉雄著 中華書局(香港)有限公司 1999年1月再版 第89頁 ISBN 962-231-894-0